ai4bharat/Pralekha huggingface dataset:
पर्यटन मंत्रालय
ई-कचऱ्याबद्दल जागरूकता निर्माण करण्यासाठी इंडिया टुरिझम मुंबई आणि क्रोमा स्टोअर्स आले एकत्र
अतुल्य भारत आणि क्रोमा ब्रँडेड "ई-कचरा संकलन बॉक्स" महाराष्ट्र आणि मध्य प्रदेशातील 50 हून अधिक क्रोमा स्टोअर्समध्ये ठेवण्यात येणार
ई-कचऱ्याबद्दल जागरुकता निर्माण करण्यासाठी इंडिया टुरिझम मुंबईने टाटा उद्योगाच्या क्रोमा स्टोअर्स सोबत सहकार्य केले आहे. ई-कचरा व्यवस्थापनाच्या दिशेने उचललेले हे एक पाऊल आहे. यासाठी इंडिया टुरिझम मुंबई महाराष्ट्र आणि मध्य प्रदेशातील 50 हून अधिक क्रोमा स्टोअर्समध्ये "नेहमीप्रमाणे भारताला अतुलनीय ठेवण्यासाठी मदत करा" या बोधवाक्यासह खास डिझाईन केलेले अतुल्य भारत आणि क्रोमा ब्रँडेड "ई-कचरा संकलन बॉक्स" ठेवणार आहे. आज मुंबईतील जुहू येथील क्रोमा स्टोअरमध्ये या प्रकल्पाचा शुभारंभ करण्यात आला.
इंडिया टुरिझम मुंबई आणि क्रोमा स्टोअर्स ई-कचरा व्यवस्थापनाबाबत जागरूकता निर्माण करतील. उत्तम प्रकारे जगता यावे यासाठी ग्राहक अत्याधुनिक उत्पादनांकडे वळत असताना, इंडिया टुरिझम आणि क्रोमा यांनी 'जबाबदारीने वापर ' ही संस्कृती रुजवण्याचे ध्येय ठेवले आहे. हा एक वर्षभर चालणारा उपक्रम असून त्याचा उद्देश जागरूकता निर्माण करणे आणि ग्राहकांना ई-कचरा जबाबदारीने जमा करण्याबाबत प्रोत्साहित करणे हा आहे.
यावेळी जुहू येथील क्रोमा स्टोअरमध्ये इंडिया टुरिझम मुंबईचे प्रादेशिक संचालक डी वेंकटेशन उपस्थित होते.
ई-कचऱ्याबद्दल अधिक जागरूकता निर्माण करण्यासाठी आणि इलेक्ट्रॉनिक कचरा नष्ट करताना सामोरे जावे लागणाऱ्या आव्हानांचा विचार करून प्रथमच हा नाविन्यपूर्ण उपक्रम हाती घेण्यात आला आहे.
आज,उपकरणे अपग्रेड करण्याकडे आणि नवीन उपकरणे खरेदी करण्याकडे लोकांचा कल वाढला आहे. त्यामुळे लोक दरवर्षी नवीन आणि अद्ययावत उपकरणे विकत घेतात आणि जुनी टाकून देतात. मात्र या उरलेल्या आणि न वापरलेल्या उपकरणांचे करायचे काय असा प्रश्न निर्माण होतो या समस्येचे निराकरण करण्यात मदत करण्यासाठी, इंडिया टुरिझम मुंबई आणि क्रोमा यांनी आपल्या ग्राहकांसाठी सुरक्षितरित्या आणि पर्यावरणाला अनुकूल पद्धतीने जुन्या इलेक्ट्रॉनिक्स वस्तूंची विल्हेवाट लावण्यासाठी जस्टडिस्पोज या ई-कचऱ्याची विल्हेवाट लावण्यात तज्ञ असलेल्या कंपनीबरोबर भागीदारी केली आहे. या बदल्यात क्रोमा जी व्यक्ती ई-कचरा विल्हेवाट लावण्यासाठी देते, त्यांच्या नावावर एक झाड लावते. हे अतुल्य भारत ई-कचरा संकलन बॉक्स देशभरातील क्रोमा स्टोअर्समध्ये एक वर्षासाठी ठेवले जातील.
केंद्रीय पर्यटन मंत्रालय 16 ते 30 सप्टेंबर 2022 या कालावधीत “स्वच्छता पखवाडा” म्हणजेच स्वच्छता पंधरवडा पाळत आहे. स्वच्छता पखवाडाचा एक भाग म्हणून , पश्चिम आणि मध्य प्रदेशासाठी पर्यटन मंत्रालयाचे प्रादेशिक कार्यालय असलेल्या इंडिया टुरिझम मुंबईने टाटा समूहातील प्रतिष्ठित क्रोमा या इलेक्ट्रॉनिक्स वस्तूंच्या विकेत्याबरोबर सहकार्य केले आहे.
वाणिज्य आणि उदयोग मंत्रालय
गेल्या काही वर्षात भारताच्या थेट परकीय गुंतवणुकीत झपाट्याने वृद्धी -पियुष गोयल
संरक्षण आणि किरकोळ व्यापार क्षेत्रात गुंतवणूक करण्यासाठी वाणीज्य मंत्र्यांचे दक्षिण कोरियाला निमंत्रण
नवी दिल्ली, 12 नोव्हेंबर 2021
वाणीज्य आणि उद्योग, वस्त्रोद्योग, ग्राहक व्यवहार आणि सार्वजनिक वितरण मंत्री पियुष गोयल यांनी आज सांगितले की, गेल्या काही वर्षामध्ये भारताच्या थेट परकीय गुंतवणुकीत झपाट्याने वृद्धी होत आहे.
सीआयआय-केआयटीए यांच्या वतीने आयोजित भारत-कोरिया व्यावसायिक भागीदारी मंचाच्या वतीने चौथ्या आवृत्तीच्या कार्यक्रमामध्ये बोलताना पियुष गोयल म्हणाले, भारत आज गुंतवणुकीसाठी एक आकर्षक आणि सर्वांच्या पसंतीचे स्थान बनला आहे.
संरक्षण आणि किरकोळ व्यापार यासारख्या नवीन क्षेत्रांमध्ये गुंतवणूक करण्यासाठी दक्षिण कोरियाच्या उद्योजकांना पियुष गोयल यांनी आमंत्रित केले. ‘‘आम्हाला ऑटोमोबाईल्स, वस्त्रोद्योग, अन्न प्रक्रिया, चामड्याची उत्पादने, धातू, खनिजे, रसायने यांच्याबरोबरच पोलादासारख्या आमच्या काही पारंपरिक क्षेत्रांमध्ये पूरक सामर्थ्य वाढवायचे आहे. तसेच संरक्षण, ई-कॉमर्स आणि किरकोळ क्षेत्रामध्ये नवीन उदयोन्मुख संधी पाहण्याची आवश्यकता आहे.’’
वाणीज्य मंत्री गोयल यावेळी म्हणाले, पंतप्रधान नरेंद्र मोदी यांच्या ‘मेक इन इंडिया’ उपक्रमाचे सन्माननीय राष्ट्रपती मून यांनी कौतुक करून नवीन दक्षिणी धोरण म्हणून त्याचे समर्थनही केले आहे. कुशल मनुष्यबळ, कमी किंमतीमध्ये उपलब्ध होणारे उत्पादन आणि भारतातल्या व्यवसायांना मिळणारा सरकारचा पाठिंबा अशा सगळ्या गोष्टींचा स्पर्धात्मक आणि तुलनात्मक लाभ घेऊन भारताने मेक इन इंडियासाठी देऊ केलेल्या संधींचा कोरियाच्या अनेक कंपन्यांनी फायदा घेतला आहे.
‘‘संपूर्ण खंडाला औषधांचा आणि लसींचा पुरवठा केल्यामुळे आमची ओळख आता औषध निर्माता देश म्हणून सर्वांना झाली आहे, असे सांगून पियुष गोयल पुढे म्हणाले, आगामी वर्षात आम्ही पाच अब्ज लसींचे उत्पादन करण्याची सिद्धता केली आहे. आणि लसीकरणानंतर जगभरातल्या लोकांची सुरक्षा आणि सुरक्षितता सुनिश्चित करण्याची योजना आम्ही तयार करीत आहोत.
पियुष गोयल यावेळी म्हणाले, आपल्या अर्थव्यवस्थेने पुन्हा उसळी घेतली आहे. कदाचित जगभरामध्ये सर्वात वेगवान विकासदर गाठणाऱ्यांपैकी ती असणार आहे. आपला निर्यातीचा दर सातत्याने उच्चांक निर्माण करीत आहे. आत्मनिर्भर भारताचे ध्येय साध्य करण्याच्या दिशेने आपण आत्मविश्वासपूर्ण वाटचाल करीत आहोत.
सरकारने उद्योग आणि सेवांना पाठिंबा देण्यासाठी अनेक धोरणात्मक उपाय योजना केल्या आहेत, असेही गोयल यांनी यावेळी सांगितले.
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
अर्थ मंत्रालय
सीमाशुल्क संबंधित बाबींमध्ये सहकार्य आणि परस्पर सहाय्य यासंदर्भातील भारत आणि स्पेन यांच्यातील कराराला केंद्रीय मंत्रिमंडळाची मंजुरी
नवी दिल्ली, 6 जानेवारी 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि स्पेन दरम्यानच्या सीमाशुल्क बाबींमध्ये सहकार्य आणि परस्पर सहाय्य संदर्भातील करारावर स्वाक्षरी करण्यास मंजुरी दिली आहे.
फायदे :
सीमाशुल्क संदर्भातील गुन्ह्यांना प्रतिबंध घालण्याच्या आणि तपास करण्याच्या अनुषंगाने तसेच यासंबंधित गुन्हेगारांना पकडण्यासाठी विश्वासार्ह, जलद आणि किफायतशीर माहिती आणि गुप्त माहिती उपलब्ध करून देण्यासाठी हा करार उपयुक्त ठरेल.
हा करार उभय देशांच्या सीमाशुल्क अधिकार्यांमध्ये माहितीची देवाणघेवाण करण्यासाठी कायदेशीर चौकट प्रदान करेल आणि सीमाशुल्क कायद्यांची योग्य अंमलबजावणी आणि सीमाशुल्क संबंधित गुन्ह्यांचा शोध आणि तपास तसेच कायदेशीर व्यापार सुलभ करण्यासाठी मदत करेल.
या करारामध्ये खालील तरतुदींचा समावेश आहे. :
I.सीमा शुल्काचे योग्य मूल्यमापन, विशेषत: सीमाशुल्क मूल्य, दर वर्गीकरण आणि दोन देशांमधील व्यापार केलेल्या वस्तूंचे मूळ ठरवण्याशी संबंधित माहिती;
II.विनंती करणाऱ्या प्राधिकरणाकडे; सादर केलेल्या घोषणापत्राच्या समर्थनार्थ तयार केलेल्या कोणत्याही दस्तऐवजाची पडताळणी 
III.खालील वस्तूंच्या बेकायदेशीर आयात निर्यातीसाठी सीमाशुल्क संबंधित गुन्हा:
a. शस्त्रे, दारूगोळा, स्फोटके आणि स्फोटक साधने
b. महत्त्वपूर्ण ऐतिहासिक, पुरातत्व आणि सांस्कृतिक मूल्य असलेल्या कलात्मक आणि पुरातन वस्तू
c. पर्यावरण आणि सार्वजनिक आरोग्यासाठी धोकादायक विषारी पदार्थ आणि अन्य पदार्थ;
d. मोठ्या प्रमाणावर सीमाशुल्क किंवा करांच्या अधीन असलेल्या वस्तू;
e. सीमाशुल्क कायद्याच्या विरोधात सीमाशुल्क संबंधित गुन्ह्यांसाठी नवीन माध्यम आणि पद्धतींचा वापर
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
पंतप्रधान कार्यालय
पंतप्रधान मोदी यांनी घेतली जपानचे पंतप्रधान शिंझो ॲबे यांची भेट
नवी दिल्ली, 4 नोव्हेंबर 2019
पंतप्रधान नरेंद्र मोदी यांनी आज जपानचे पंतप्रधान शिंझो ॲबे यांची भेट घेतली. बँकॉकमधल्या पूर्व आशिया शिखर परिषदेच्या पार्श्वभूमीवर ही भेट झाली. पुढील महिन्यात होणाऱ्या भारत-जपान वार्षिक परिषदेसाठी पंतप्रधान ॲबे यांचे स्वागत करण्याकरता उत्सुक असल्याचे पंतप्रधान मोदी यांनी सांगितले. आगामी वार्षिक परिषदेच्या यशाामुळे भारत-जपान दरम्यानची विशेष सामरिक आणि जागतिक भागीदारी अधिक विकसित व्हायला मदत होईल असे पंतप्रधानांनी स्पष्ट केले.
दोन्ही देशादरम्यानच्या वाढत्या आर्थिक सहकार्याचे उभय नेत्यांनी स्वागत केले. मुंबई-अहमदाबाद दरम्यानच्या अति जलद रेल्वे प्रकल्पाच्या प्रगतीचा दोन्ही नेत्यांनी आढावा घेतला.
या वर्षी होणारी भारत-जपान वार्षिक परिषद आणि भारत-जपान द्विपक्षीय चर्चा यांचे दोन्ही नेत्यांनी स्वागत केले.
नियमावर आधारित तसेच खुलं आणि सर्वसमावेशक भारत-पॅसिफिक क्षेत्र विकसित करण्याप्रती दोन्ही पंतप्रधानांनी आपली कटिबद्धता पुन्हा व्यक्त केली.
B.Gokhale/J.Patankar/P.Malandkar
(Visitor Counter : 90
आरोग्य आणि कुटुंब कल्याण मंत्रालय
कोविड -19 लसीकरण अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 43.87 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.75 कोटीहून अधिक मात्रांचा साठा उपलब्ध
नवी दिल्ली, 23 जुलै 2021
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
43,87,50,190
|
|
IN PIPELINE
|
|
71,40,000
|
|
CONSUMPTION
|
|
41,12,30,353
|
|
BALANCE AVAILABLE
|
|
2,75,19,837
केंद्र सरकारने आतापर्यंत सर्व स्त्रोताद्वारे 43.87 कोटींपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत आणि याशिवाय आणखी 71,40,000 मात्रा पुढील काही दिवसांत पुरवण्यात येणार आहेत.
आज सकाळी 8 वाजेपर्यंत उपलब्ध माहितीनुसार, वाया गेलेल्या मात्रांसह एकूण 41,12,30,353 मात्रा देण्यात आल्या आहेत.
याशिवाय लसीच्या 2.75 कोटी पेक्षा जास्त मात्रा  शिल्लक असून न वापरलेल्या अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
संरक्षण मंत्रालय
मंगळूरूच्या समुद्रात बेपत्ता मच्छिमारांचा शोध आणि बचाव कार्यासाठी भारतीय नौदलाचा ताफा तैनात
नवी दिल्ली, 14 एप्रिल 2021
मंगळूरूच्या समुद्रात बेपत्ता झालेल्या मच्छिमारांचा शोध आणि बचाव कार्यासाठी भारतीय नौदलाकडून जहाजे आणि विमाने तैनात करण्यात आली आहेत. 13 एप्रिल 2021 रोजी दुपारी दोन वाजता 14 मच्छीमार असणाऱ्या 'आयएफबी रबा' या भारतीय मच्छिमार बोटीला न्यू मंगळूरूच्या पश्चिमेला 40 सागरी मैलांवर सिंगापूरच्या 'एमव्ही एपीएल ले हॅवेर' या व्यापारी जहाजाची धडक बसल्याची माहिती मिळाली होती. तटरक्षक दलाच्या जहाजांच्या शोध आणि बचावकार्याला पाठबळ देण्यासाठी भारतीय नौदलाची तिल्लचांग आणि कल्पेनी जहाजे तसेच गोव्याहून नौदलाचे विमान तैनात केले आहे.
बचावलेल्या दोन मच्छिमारांना सुरक्षित किनार्यावर हलविण्यात आले असून आतापर्यंत तीन मृतदेह बाहेर काढण्यात आले आहेत. उर्वरित नऊ मच्छीमारांचा शोध सुरू आहे.
बचाव कार्यात मदत करण्यासाठी आयएनएस सुभद्रा या गस्ती नौकेला कारवारहून पाठविले असून यामध्ये एका डायव्हिंग  पथकाचा देखील समावेश आहे. हे जहाज 14 एप्रिल रोजी घटनास्थळी पोहोचले असून बुडालेल्या मासेमारी जहाजाचा शोध घेण्यासाठी 2 विशेष डायव्हिंग पथके शोध कार्य करीत आहेत.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
गृह मंत्रालय
त्रिपुरातील गोमती जिल्ह्यातील एका मशिदीचे नुकसान झाल्यासंदर्भातल्या सोशल मीडियावर पसरवल्या जात असलेल्या बातम्या खोट्या आणि तथ्यांचे पूर्णपणे चुकीचे वर्णन करणाऱ्या आहेत
लोकांनी शांतता राखावी आणि अशा बातम्यांमुळे दिशाभूल होऊ देऊ नये
त्रिपुरातील गोमती जिल्ह्यातील काकराबन भागातील एका मशिदीचे नुकसान आणि मोडतोड झाल्याच्या बातम्या पसरवल्या जात आहेत. या बातम्या खोट्या असून यात तथ्यांचे पूर्णपणे चुकीचे वर्णन केले आहे. काकराबन येथील दर्गाबाजार भागातील मशिदीचे कोणतेही नुकसान झालेले नाही आणि गोमती जिल्ह्यातील त्रिपुरा पोलीस शांतता राखण्याचा प्रयत्न करत आहेत.
अलीकडच्या काळात त्रिपुरातील कोणत्याही मशिदीच्या संरचनेचे नुकसान झाल्याची नोंद नाही. काही सोशल मीडिया पोस्टमध्ये आरोप केल्याप्रमाणे या घटनांमध्ये साधी किंवा गंभीर दुखापत किंवा बलात्कार किंवा मृत्यू झाल्याचे वृत्त नाही.
लोकांनी शांतता राखावी आणि अशा खोट्या बातम्यांमुळे दिशाभूल होऊ देऊ नये. उदाहरणार्थ, महाराष्ट्रात त्रिपुरासंदर्भातील खोट्या बातम्यांच्या आधारे हिंसाचार तसेच शांतता आणि सौहार्द बिघडवण्याच्या उद्देशाने काही अयोग्य वक्तव्ये झाल्याचे वृत्त आहे. हे अतिशय चिंताजनक असून कोणत्याही परिस्थितीत शांतता राखली जावी असे आवाहन करण्यात आले आहे.
गृह मंत्रालय
केंद्रीय गृहमंत्री अमित शाह यांचे स्वदेशीला प्रोत्साहन केंद्रीय सशस्त्र दलाच्या कॅन्टीन मध्ये केवळ स्वदेशी उत्पादने विकण्याचा निर्णय
कुटिरोद्योग आणि ग्रामीण उद्योगांना मोठी चालना
मुंबई, 18 मे 2020
भारताने आत्मनिर्भर होण्याच्या दिशेने पाहिले पाऊल उचलले आहे. पंतप्रधान नरेंद्र मोदी यांनी स्वदेशी वस्तूंना, उत्पादनांना प्रोत्साहन देण्याचे आवाहन केल्यानंतर, त्याला प्रतिसाद देत, गृहमंत्री अमित शाह यांनी सर्व निमलष्करी दलांच्या कॅन्टीन आणि दुकानांमध्ये केवळ स्वदेशी उत्पादनांची विक्री अनिवार्य केली आहे. विशेषतः कुटिरोद्योग तसेच खादी आणि ग्रामोद्योग क्षेत्रातील उत्पादने विक्रीसाठी ठेवण्यावर त्यांनी भर दिला आहे. या निर्णयामुळे शेतकरी, बेरोजगार युवक आणि कुटिरोद्योग तसेच ग्रामोद्योग क्षेत्रातील अनेकांना रोजगाराच्या संधी उपलब्ध होतील.
गृहमंत्रालयाने 15 मे रोजी यासंदर्भातला आदेश जारी करुन या निर्णयाची अंमलबजावणी 1 जून 2020 पासून केली जावी, असे सांगितले होते. या निर्णयाची अंमलबजावणी सुरु झाल्यावर केंद्रीय सशस्त्र दलाच्या कॅन्टीन आणि दुकानांमध्ये KVIC ची उत्पादने विक्रीला ठेवली जातील.
'केंद्रीय पोलीस कल्याण भांडारने 17 उत्पादनांची ऑर्डर खादी आणि ग्रामोद्योग- KVIC आयोगाला दिली आहे. आता KPKB भांडार मध्ये केवळ स्वदेशी उत्पादनांची विक्री करण्याचा निर्णय गृहमंत्रालयाने घेतला आहे. या आदेशानुसार, KPKB आवश्यक वस्तूंची मागणी खादी आणि ग्रामोद्योग कडे करावी’, असे या आदेशात म्हंटले आहे.
खादी आणि ग्रामोद्योग आयोगाचे अध्यक्ष विनय कुमार सक्सेना यांनी गृहमंत्रालयाच्या या निर्णयाचे स्वागत केले आहे. या निर्णयामुळे देशातील कुटिरोद्योग तसेच खादी आणि ग्रामोद्योग क्षेत्रांना मोठे पाठबळ मिळेल, या क्षेत्रातील लाखो कामगारांना त्याचा लाभ होईल, असे ते म्हणाले. निमलष्करी दलातील 10 लाखापेक्षा अधिक जवान आता कुटिरोद्योग तसेच खादी आणि ग्रामोद्योग क्षेत्राचे थेट ग्राहक बनतील. तसेच, या निर्णयाचे स्वागत म्हणून KVIC देखील CAPF च्या कॅन्टीनला केवळ 3% लाभ ठेवून माल विकणार आहे, असेही सक्सेना यांनी सांगितले.
सध्या, देशात 20 प्रमुख भांडार असून त्यांची वार्षिक उलाढाल 1800 कोटी रुपये आहे. या एकूण उलाढालीत KVIC ला मोठा वाटा मिळण्याची शक्यता आहे. सध्या, KVIC ने CAPF च्या कॅन्टीन मध्ये 17 उत्पादनांसाठी नोंदणी केली आहे. यात खादी राष्ट्रध्वज, मध, लोणची, खाद्यतेल असे खाद्यपदार्थ, उदबत्ती, पापड, आवळ्याची उत्पादने, सुती टॉवेल अशा वस्तू आहेत. आणखी 63 वस्तूंची यादी KVIC ने CAPF च्या कॅन्टीन ला दिली असून आगामी काळात त्यांचीही ऑर्डर मिळण्याची अपेक्षा आहे.S.Pophale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
राष्ट्रपती कार्यालय
छटपूजेच्या पूर्वसंध्येला राष्ट्रपती रामनाथ कोविंद यांनी जनतेला दिल्या शुभेच्छा
राष्ट्रपती राम नाथ कोविंद यांनी छटपूजेच्या पूर्वसंध्येनिमित्त जनतेला शुभेच्छा दिल्या आहेत.
“छटपूजेच्या पवित्र सणांनिमित्त, मी भारत आणि परदेशात असलेल्या सर्व भारतीयांना मनःपूर्वक शुभेच्छा देतो
छटपूजेला सूर्यदेवाची पूजा-अर्चना करण्याची पद्धत आहे. तसेच नद्या, समुद्र, तलाव अशा जलाशयांमध्ये अर्घ्य अर्पण करुन निसर्ग देवतेप्रती यानिमित्त कृतज्ञता व्यक्त केली जाते.
छटपूजेच्या या पवित्र उत्सवाच्या निमित्ताने आपण सर्वजण निसर्ग आणि पर्यावरणाचे रक्षण करण्याचा निश्चय करुया तसेच कोविडचा संसर्ग होणार नाही, याची काळजी घेऊन हा उत्सव साजरा करुया. ‘छट माता’ सर्व नागरिकांना आरोग्य आणि समृद्धीचे वरदान देवो, हीच प्रार्थना!” असे राष्ट्रपतींनी आपल्या संदेशात म्हटले आहे.
Jaydevi PS/R.Aghor/P.Kor
पंतप्रधान कार्यालय
पंतप्रधान नरेंद्र मोदी यांच्या अध्यक्षतेखाली मोरबी इथल्या परिस्थितीचा आढावा घेण्यासाठी उच्च स्तरीय बैठक
बचाव आणि मदतकार्याची माहिती पंतप्रधानांना देण्यात आली
पीडितांना शक्य ती सर्व मदत करण्याचा पंतप्रधानांचे निर्देश
नवी दिल्ली, 31 ऑक्टोबर 2022
राजभवन, गांधीनगर इथे, पंतप्रधान नरेंद्र मोदी यांच्या अध्यक्षतेखाली झालेल्या बैठकीत, आज मोरबी इथल्या परिस्थितीचा आढावा घेण्यात आला.
मोरबी इथे अपघात घडल्यापासून घटनास्थळी करण्यात येणाऱ्या बचाव आणि मदतकार्याबद्दल पंतप्रधानांना माहिती देण्यात आली. या दुर्घटनेशी संबंधित सर्व पैलूंवर या बैठकीत चर्चा करण्यात आली. पंतप्रधानांनी पुन्हा एकदा, पीडितांना शक्यतो सर्व मदत केली जावी यावर भर दिला.
या उच्चस्तरीय बैठकीला मुख्यमंत्री भूपेंद्रभाई पटेल, गृहराज्य मंत्री हर्ष सांघवी, मुख्य सचिव आणि पोलीस महासंचालक तसेच, गुजरातच्या गृह मंत्रालयातले आणि राज्य आपत्ती व्यवस्थापन प्राधिकरणाचे उच्चाधिकारी उपस्थित होते.S.Kane/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
‘कृषी पायाभूत निधी’अंतर्गत वित्तीय सुविधाविषयक केंद्रीय क्षेत्र योजनेत सुधारणा करण्याच्या प्रस्तावाला केंद्रीय मंत्रिमंडळाची मंजूरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत ‘कृषी पायाभूत निधी’ अंतर्गत, वित्तीय सुविधा विषयक केंद्रीय क्षेत्रीय योजनेत सुधारणा करण्यास मंजुरी देण्यात आली. या सुधारणा खालीलप्रमाणे :
1. आता राज्यातल्या संस्था/ एपीएमसी/ राष्ट्रीय आणि राज्य सहकारी महासंघ, शेतकरी उत्पादन संघटना महासंघ आणि स्वयंसहायता गट महासंघांना देखील यासाठी पात्र बनवण्यात आले आहे.
2. सध्या या योजनेअंतर्गत, एका ठिकाणी दोन कोटी रुपयांपर्यंतच्या कर्जावर, व्याज अनुदान दिले जाऊ शकते. मात्र, जर एखाद्या आस्थापनेने, आपला प्रकल्प वेगवेगळ्या ठिकाणी स्थापन केला, तर, अशा सर्व प्रकल्पांना दोन कोटी रुपयांपर्यंतच्या कर्जांवर व्याज अनुदान दिले जाऊ शकेल. मात्र, खाजगी क्षेत्रातील कंपन्यांसाठी या योजनेत 25 प्रकल्पांची मर्यादा घालण्यात आली आहे. मात्र, राज्यातील संस्था, राष्ट्रीय आणि राज्यातील सहकारी महासंघ, शेतकरी उत्पादन संघटना महासंघ, स्वयंसहायता गट महासंघांना ही मर्यादा लागू नसेल. ‘ठिकाण’याचा अर्थ, खेडे अथवा गावाची प्रत्यक्ष सीमा जिला स्थानिक जिल्हा कोड LGD दिलेला असेल. यापैकी प्रत्येक प्रकल्प, वेगवेगळ्या LGD कोड क्षेत्रात असायला हवा.
3. कृषी उत्पन्न बाजार समित्यांसाठी दोन कोटी रुपयांपर्यंतच्या कर्जावरील व्याज अनुदान, वेगवेगळया पायाभूत सुविधा प्रकल्पांसाठी, उदा- शीतगृहे, उत्पादनाचे वर्गीकरण, प्रतवारी आणि मूल्यमापन करणारे घटक, वेगवेगळी गोदामे, साठवणूक केंद्रे इत्यादी दिले जाईल.
4. या योजनेअंतर्गत, लाभार्थ्यांची नावे समाविष्ट करणे किंवा गाळण्याविषयक बदल अधिकार, कृषी आणि शेतकरी कल्याण मंत्र्यांना देण्यात आले असून, ते करतांना योजनेच्या मूळ उद्दिष्टाला धक्का लागणार नाही याची काळजी घ्यायची आहे.
5. वित्तीय सुविधेचा कालावधी, चार वर्षांवरून, सहा वर्षांपर्यंत म्हणजे 2025-26 पर्यंत वाढवण्यात आली आहे. तसेच या योजनेचा एकूण कालावधी देखील, 2032-33 पर्यंत वाढवण्यात आला आहे.
या योजनेत झालेल्या सुधारणांमुळे त्याचा कित्येक पटीने अधिक लाभ मिळण्यास मदत होईल. ज्यातून गुंतवणूक वाढेल तसेच लघु आणि मध्यम शेतकऱ्यांना लाभ मिळेल. एपीएमसी बाजारांची निर्मिती, विपणन बघण्यासाठी करण्यात आली असून, बाजार आणि शेतकरी यांच्यातला तो एक दुवा आहे.
ग्राहक व्यवहार, अन्न आणि सार्वजनिक पुरवठा मंत्रालय
साठेधारकांनी तुर डाळीच्या साठ्यांबाबत माहिती उघड करणे अनिवार्य, केंद्राचे राज्यांना आणि केंद्रशासित प्रदेशांना निर्देश
साठेधारकांनी साठ्याबाबतची माहिती ऑनलाईन मॉनिटरिंग पोर्टलवर द्यावी -केंद्र सरकार
डाळींची एकूण उपलब्धता आणि डाळींचे भाव यावर केंद्र सरकारची बारीक नजर
नवी दिल्ली, 12 ऑगस्ट 2022
ग्राहक व्यवहार विभागाने 12 ऑगस्ट 2022 रोजी अत्यावश्यक वस्तू कायदा 1955 च्या कलम 3  आणि 3 अन्वये सर्व राज्य आणि केंद्रशासित प्रदेशांना निर्देश जारी करून सक्तीने साठेधारकांना तूर डाळींचा साठा उघड करायला सांगितले आहे, त्याचबरोबर तूर डाळींच्या साठ्यावर नजर ठेवायला आणि सत्यता तपासायला सांगितले आहे. राज्यांनी आणि केंद्रशासित प्रदेशांनी साठेधारक कंपन्यांना आपल्याकडच्या डाळीच्या साठ्याविषयीची माहिती ग्राहक व्यवहार विभागाच्या संकेतस्थळावर प्रत्येक आठवड्याच्या शेवटी उपलब्ध करण्यास सांगावे असा सल्लाही विभागाने राज्य आणि केंद्रशासित प्रदेशांना दिला आहे. काही साठेधारक आणि व्यापारी बाजारात डाळींचे दर वाढावेत याकरिता डाळींची विक्री थांबवून कृत्रिम टंचाई निर्माण करत असल्याचे काही अहवाल प्राप्त झाले आहेत. तूर पिकांचे उत्पादन करणारे कर्नाटक, महाराष्ट्र आणि मध्य प्रदेश या प्रमुख राज्यात गेल्या वर्षीच्या तुलनेत यंदाच्या खरीप हंगामात अतिवृष्टी झाल्याने आणि शेतात ठिकठिकाणी पाणी साचल्याने पेरणी संथ गतीने झाल्याच्या पार्श्वभूमीवर, बाजारात तूर डाळींचे घाऊक भाव हे जुलै 2022 च्या दुसऱ्या आठवड्यापासून वाढत असल्याचे निदर्शनाला आले आहे. आगामी सणासुदीच्या काळात तूर डाळीच्या किमतीमध्ये अनावश्यक वाढ होऊ नये यासाठी आवश्यक ती उपाययोजना करण्यासाठी केंद्र सरकार स्थानिक तसेच आंतरराष्ट्रीय बाजारात डाळींची उपलब्धता आणि डाळींचे भाव यावर बारकाईने नजर ठेवून आहे. स्थानिक बाजारात डाळींची सर्वाधिक उपलब्धता आपल्या देशात असून सध्या सरकारकडे 38 लाख टन एवढी डाळ उपलब्ध असून ती आगामी काळात बाजारात आणली जाईल जेणेकरून बाजारात डाळींचा अतिरिक्त साठा उपलब्ध होईल.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
संरक्षण मंत्रालय
‘वाघशीर’ या सहाव्या स्कॉर्पिन पाणबुडीची पहिली सागरी सफर
नवी दिल्ली 19 मे 2023
भारतीय नौदलाच्या प्रकल्प -75 चा भाग असलेल्या कलवरी वर्गातील 11880 यार्डच्या सहाव्या पाणबुडीने काल, 18 मे 2023 रोजी पहिली सागरी चाचणी सुरु केली. माझगाव गोदी जहाजबांधणी कंपनीच्या  कान्होजी आंग्रे बंदरातून 20 एप्रिल 2022 रोजी या पाणबुडीचे जलावतरण करण्यात आले होते. या पाणबुडीच्या सागरी चाचण्या पूर्ण झाल्यानंतर, आगामी वर्ष 2024च्या सुरुवातीला ही ‘वाघशीर’ पाणबुडी भारतीय नौदलाकडे सुपूर्द करण्यात येईल.
गेल्या 2 महिन्यांच्या काळात एमडीएलने प्रकल्प -75 अंतर्गत तीन पाणबुड्यांचे वितरण केले आहे आणि यातील सहाव्या पाणबुडीच्या सागरी चाचण्यांची सुरुवात हा या प्रकल्पाचा अत्यंत महत्त्वाचा टप्पा आहे. आत्मनिर्भर भारत प्रत्यक्षात साकारण्याला मोठी चालना मिळत असल्याचेच हे निदर्शक आहे.
या वाघशीर पाणबुडीतील प्रॉपल्शन प्रणाली, शस्त्रात्रे तसेच संवेदके यांसह सर्व यंत्रणांना आता अत्यंत कठोर सागरी चाचण्यांना सामोरे जावे लागणार आहे.
नौवहन मंत्रालय
खलाशांच्या सर्व समस्या सोडवण्याचा केंद्र सरकार प्रयत्न करेल- केंद्रीय मंत्री श्रीपाद नाईक
केंद्रीय मंत्र्यांच्या हस्ते खलाशांना कोविड केअर किट्सचे वाटप
केंद्र सरकार खलाशांच्या सर्व समस्या लवकरात लवकार सोडवण्याचा प्रयत्न करेल, असे आश्वासन, केंद्रीय बंदरे, जहाज आणि जलमार्ग राज्यमंत्री श्रीपाद नाईक यांनी आज गोवन सी मेन असोसिएशन ऑफ इंडियाच्या प्रतिनिधींना दिले. गोव्यात मडगांव इथे आज नाईक यांच्या हस्ते खलाशांना कोविड केअर किट्स चे वाटप करण्यात आले, त्यावेळी ते बोलत होते. कोविड-19 च्या संकटकाळात, मानवतेच्या दृष्टीने अशी मदत करणे आवश्यक असते, असे नाईक म्हणाले.
देशाच्या प्रगतीत खलाशांचे महत्वाचे योगदान असते, असे त्यांनी सांगितले. पंतप्रधानांनी आपल्याकडे बंदरे, जहाजबांधणी, जलमार्ग तसेच पर्यटन या खात्यांची जबाबदारी दिली आहे. या संधीचा उपयोग खलाशांचे प्रश्न सोडवण्यासाठी करु अशी ग्वाही त्यांनी दिली. खलाशांना दिलेल्या कोविड केअर कीट मध्ये मास्क, सॅनिटायझर, पल्स मीटर, ऑक्सिमीटर आणि प्रथमोपचार औषधांचा समावेश आहे. सीफेअर्र्स इंटरनैशनल रिलीफ फंड मधून या किट्स देण्यात आल्या आहेत. यावेळी, गोवा सी मेन असोसिएशन ऑफ इंडिया च्या प्रतिनिधींनी त्यांच्या निवृत्तीवेतनाच्या मागणीबाबतचे एक निवेदन नाईक यांना सादर केले.
पर्यटन मंत्री या नात्याने, गोव्यातील, वॉटर स्पोर्ट्स इन्स्टिट्यूट आणि कॅटरिंग कॉलेजचे काम लवकरात लवकर पूर्ण करण्याला प्राधान्य देऊ, अशी माहिती नाईक यांनी यावेळी दिली.
पंतप्रधान कार्यालय
उल्लेखनीय योगदान देत उत्कृष्ट कामगिरी करणाऱ्या जीईएम इंडियाचे पंतप्रधानांनी केले अभिनंदन
उल्लेखनीय योगदान देत उत्कृष्ट कामगिरी करणाऱ्या जीईएम इंडियाचे पंतप्रधान नरेंद्र मोदी यांनी अभिनंदन केले आहे .
एका ट्विट थ्रेडमध्ये, केंद्रीय वाणिज्य आणि उद्योग मंत्री पीयूष गोयल यांनी माहिती दिली की जीईएम  इंडियाच्या उत्कृष्ट कामगिरी करणार्यांना क्रेता-विक्रेता गौरव सन्मान समारंभ 2023 मध्ये गौरवण्यात आले. आरोग्य आणि कुटुंब कल्याण मंत्रालयाने क्रेता विक्रेता गौरव सन्मान समारोह 2023 पुरस्कार पटकावला आहे. वाणिज्य आणि उद्योग मंत्रालयाच्या सरकारी ई-मार्केटप्लेसने हा पुरस्कार सोहळा आयोजित केला होता.
पीयूष गोयल यांच्या ट्विट थ्रेडला प्रतिसाद देत पंतप्रधानांनी ट्विट केले;;
“@GeM_India च्या उत्कृष्ट कामगिरी करणाऱ्यांचे त्यांच्या उल्लेखनीय योगदानाबद्दल अभिनंदन. अशा प्रयत्नांमुळे भारताच्या समृद्धी आणि स्वयंपूर्णतेच्या दिशेने सुरू असलेल्या वाटचालीला अधिक बळ मिळते.”
दूरसंचार आणि माहिती तंत्रज्ञान मंत्रालय
टपाल आयुर्विमा आणि ग्रामीण टपाल आयुर्विमा हप्ता देय कालावधी 30 एप्रिल 2020 पर्यंत वाढविला
नवी दिल्ली, 30 मार्च 2020
अचानक उद्भवलेला कोविड-19 साथीचा आजार आणि देशव्यापी लॉकडाऊनमुळे निर्माण झालेले भीतीचे वातावरण लक्षात घेत, दळणवळण मंत्रालय, टपाल विभाग, टपाल आयुर्विमा संचालनालयाने मार्च 2020 रोजी देय असलेल्या प्रीमियमला कोणतेही दंड शुल्क न आकारता 30 एप्रिल 2020 पर्यंत मुदतवाढ दिली आहे. पीएलआय संचलनालयाने म्हंटले आहे की, जरी अनेक टपाल कार्यालये अत्यावश्यक सेवा म्हणून सुरु असली तरीदेखील टपाल आयुर्विमा/ ग्रामीण टपाल आयुर्विम्याच्या ग्राहकांना प्रिमियम भरण्यासाठी टपाल कार्यालयात पोहचण्यास अनेक अडचणी येत आहेत. म्हणूनच सर्व पीएलआय/आरपीएलआय ग्राहकांच्या सोयीसाठी प्रीमियम देयकाचा कालवधी वाढवण्यात आला आहे.
ज्यांना चालू महिन्यात प्रिमियम भरणे शक्य झाले नाही अशा अंदाजे 13 लाख विमा धारकांना  या निर्णयाचा लाभ होणार आहे. मागील महिन्यात प्रीमियम भरलेल्या 42 लाख विमा धारकांच्या तुलनेत या महिन्यात आजपर्यंत केवळ 29 लाख विमा धारकांना प्रीमियम भरणे शक्य झाले आहे.
पोर्टलवरील नोंदणीकृत ग्राहकांना पीएलआय ग्राहक पोर्टलचा वापर करून प्रीमियम भरण्याचा सल्ला देण्यात आला आहे.
B.Gokhale/S.Mhatre/P.Malandkar
(Visitor Counter : 140